text: ভয় একটি বাংলা রহস্যকাহিনীমূলক চলচ্চিত্র যার পরিচালক ও প্রযোজক চিরঞ্জিত চক্রবর্তী। দীপাবলী চিত্রমের ব্যানারে নির্মিত এই ছবিটি প্রকাশিত হয় ১৯৯৬ সালে। ভয় সিনেমাটি হিন্দি চলচ্চিত্র অগ্নিসাক্ষীর সামান্য অনুকরণে তৈরী।
  
  কাহিনী
  বাবা মায়ের মতে জয়ার বিবাহ হয় রঞ্জিতের সাথে। রঞ্জিত একজন নিষ্ঠুর ও অসৎ লোক, তার মেয়ে পাচারের ব্যবসা আছে বিয়ের আগে কেউ জানতে পারেনি। তার সাথে বিয়ে হওয়ার পর জয়া প্রায় বন্দীজীবন কাটাতে থাকে। রঞ্জিত তার ওপর নিয়মিত মানসিক ও শারিরীক অত্যাচার চালায়। নিজের অসুস্থ মা ও বাবার কথা চিন্তা করে জয়া এই বিবাহে মত দিলেও সে পালানোর কথা ভাবতে থাকে। সে যখন জানতে পারে রঞ্জিত ও তার সাথী জগমোহন নারী পাচারকারী ও স্মাগলিং এর সাথে যুক্ত সে রঞ্জিতের বাড়ি থেকে পালায় এবং রাস্তায় দেখা হয় সাংবাদিক পল্লবের সাথে। পল্লবের বাড়ী আশ্রয় নেয় জয়া। রঞ্জিত তাকে খুজতে খুজতে কলকাতা আসে ও পল্লবের বিষয় জানতে পারে। পল্লবকে হুমকি দেয় কিন্তু সে গ্রাহ্য করেনা। জয়ার বন্ধু সমীর রঞ্জিতের কাছে জয়ার খোঁজ না পেয়ে কলকাতা আসে ও জয়াকে খুঁজে পায়। পল্লব জয়া ও সমীর তিনজনে ঠিক করে রঞ্জিতের হাত থেকে বাচাতে জয়াকে বিদেশে পাঠিয়ে দিতে হবে। সেইদিন রাত্রে পল্লব বাইরে বেরলে রঞ্জিত সমীরকে খুন করে ও জয়াকে অপহরণ করে নিয়ে আসে তার আস্তানায়। পল্লব বাড়ি ফেরার পথে রঞ্জিতকে দেখে ও পিছু নিয়ে সেখানে যায়। ইতিমধ্যে রঞ্জিতকে ছুরি দিয়ে হত্যা করে জয়া আর জগমোহনও গুলিতে মারা যায়।
  
  অভিনয়
   চিরঞ্জিত - পল্লব
   দেবশ্রী রায় - জয়া
   শঙ্কর চক্রবর্তী - সমীর
   শুভাশিষ মুখোপাধ্যায় - পল্লবের বন্ধু
   দুলাল লাহিড়ী - জগমোহন
   সৌমিত্র বন্দ্যোপাধ্যায় - রঞ্জিত
   সত্য বন্দ্যোপাধ্যায়
   চিত্রা সেন
  
  তথ্যসূত্র
  
  বিষয়শ্রেণী:১৯৯৬-এর চলচ্চিত্র
  বিষয়শ্রেণী:বাংলা ভাষার চলচ্চিত্র
  বিষয়শ্রেণী:রহস্য চলচ্চিত্র
  বিষয়শ্রেণী:অপরাধ চলচ্চিত্র
  বিষয়শ্রেণী:১৯৯০-এর দশকের বাংলা ভাষার চলচ্চিত্র
title: ভয় (চলচ্চিত্র)